‘n Diamant duisend: Die Koningin en die StÃªr van Afrika
BRANDPUNT | Conrad Brand kyk na die StÃªr van Afrika en sy Koninklike rol in vandag se lewe.
Lanklaas is die woord diamant soveel keer oor die laaste paar weke gebruik, soveel so dat ek begin wonder het wat van ons diamant geword het?
Ek praat natuurlik van Die StÃªr van Afrika, of meer korrek, die Cullinan1, die grootste van 9 stukke wat uit die oorspronlike Culllinan rots gesny is. Die Cullinan1 teen 530.4 karaat (106.1 g) was tot in 1985 die grootste geslypte diamant in die wÃªreld, tot die ontdekking van die Goue Jubileum Diamant teen, 545.67 karaat (109.13 g), by dieselfde myn in Suid-Afika, die Premier Myn, 80 jaar later.
Op 6 Januarie 1905 hardloop ‘n asvaal Thomas Evan Powell by die mynbestuurder Mr Frederick Wells in en in sy gebarste vuil hande, ‘n baie groot steen. Die steen is ondersoek en as gevolg van sy groote word daar besluit dat dit niks anders as ‘n kristal of glas kan wees nie, nutteloos vind dit toe sy weg na die vullis buite. Maar gelukkig besluit een om dit weer van nader te bekyk en so die geboorte van die Cullinan diamant. Teen 3106 karaat is die Cullinan diamant steeds die grootste diamant ooit gevind en nie net besonder in grootte nie, maar klariteit ook.
In 1907 besluit die Eerste Minister van Transvaal om die diamant te koop en aan Koning Edward VII te stuur vir sy 66ste verjaarsdag, die diamant was toe alreeds vir $1,250,000 verseker. Om die diamond veilig van Suid-Afrika na Engeland te vervoer was ‘n groot kopseer en daar word beweer dat inspekteurs op ‘n stoomboot ‘n vervalste steen onder gewapende sekuriteit vervoer het, terwyl die werklike diamant per gewone ‘sigend for post’, aangestuur is.
Die Koning het die sny van die steen aan die bekende Asscher’s Diamond Company toevertrou in Amsterdam waar dit vir maande bestudeer en voorberei is en op Februarie 1908 neem Mnr Asscher die hef in die hand en plaas die staallem versigtig in die V-groef wat oor vier dae geduldig uitgesweet is.
Daar word vertel dat Mnr Asscher as die beste breker van sy tyd, ‘n dokter en verpleegster op bystand gehad het tydens die breek van die Cullinan diamant. Met die eerste hou het die staallem gebreek en die diamant het ongeskonde gebly, maar dit was met die tweede straf van die staalpaal op die lem, dat die diamant presies gebreek het, soos beplan en Mnr Asscher flou op die grond beland het — Foeitog die spanning was seker te veel.
Na weke se fyn skaaf- en poleerwerk het hulle nege primÃªr genommerde stene, 96 kleiner ‘brilliants’ en 9 karaat ongepoleerde diamantstukke, aan die wÃªreld bekend gestel.
Al nege stene is vandag deel van die Kroon Juwele en in besit van die Koninklike familie. Die twee grootste stene, Cullinan1 of die StÃªr van Afrika (530.4 karaat) is deel van die ‘Sovereign’s Sceptre’ en die Cullinan2 of die Tweede StÃªr van Afrika (317.40 karaat) is geset in die ‘Imperial State Crown’, beide word op die oomblik vertoon by die ‘Tower of London’.
Om die Koningin se diamant jubileum te vier, sal daar ‘n spesiale uitstalling by Buckingham Paleis wees, waar sewe van die nege Cullinan diamante vertoon sal word. Die uitstalling is vanaf 30 Junie 2012 to 8 Julie 2012 en dan weer vanaf 31 Julie 2012 tot 31 Oktober 2012.
In die ekonomiese tye waarin ons leef, wonder ek wat diÃ© diamante nou werd is.
Tags: DiamondsjewelleryQueen's Jubilee